Italia reduce perioda de carantină de la două săptămâni la zece zile.
Comitetul Tehnico Ştiinţific italian a decis că 10 zile de izolare sunt de ajuns pentru prevenirea răspândirii virusului. Ieşirea din carantină implică un rezultat negativ la testul molecular pentru depistarea virusului SARS COV-2. Decizia este o veste bună pentru persoanele care vin din România.
În ultimele 24 de ore Italia a depăşit pragul de cinci mii de noi pozitivi dar Comitetul Tehnico Ştiinţific a hotărât să reducă perioada de carantină de la 14 la 10 zile. La discuţiile care au avut loc duminică seara a participat şi ministrul italian al Sănătăţii, Roberto Speranza.Decizia a fost luată pentru a permite persoanelor obligate să stea în carantină să se întoarcă la viaţa normală o dată testate negativ. Diminuarea perioadei de carantină le priveşte şi pe persoanele care ajung în Italia din România care sunt obligate să efectueze carantina la domiciliu conform decretului prim-ministrului în vigoare până la 15 octombrie. Noul decret, însă, anunţă numeroase restricţii.Profesor doctor Giovanni Rezza, director general Departamentul Prevenţie Ministerul Sănătăţii italian: Se înregistrează focare şi cazuri sporadice în toate regiunile italiane şi numărul internărilor în spital tinde să crească. Nu există, însă, o suprasolicitare a terapiilor intensive.